
Здравейте,  

Бихте ли ми казали какво трябва да направим, за да направим подписка, която да предоставим на АПИ? Искаме да се поставят легнали полицаи на републикански път, собственост на АПИ, който минава през нашето село и отсечката е изключително опасна.


 

Как се създава подписка за поставя на легнал полицай?
=====================================================

 

Здравейте, Веселина Крусева,


можете да организирате местна гражданска инициатива чрез подписка. Местната гражданска инициатива се организира по решение на събрание на не по-малко от 50 граждани с избирателни права, с постоянен или настоящ адрес на територията на съответната община, район, кметство или населено място.  

 Събранието:  

1. одобрява предложение до общинския съвет, кмета на общината, района или кметството, или до областни или регионални органи на изпълнителната власт, за което да се събират подписи на граждани с избирателни права;  

2. избира инициативен комитет, който се състои от трима до 5 членове, включително председател;  

3. одобрява бланката за събиране на подписите;  

4. определя срока и реда за събиране на подписите; местата за събиране на подписите се определят след съгласуване със съответния кмет.  

За събранието на гражданите по ал. 2 се съставя протокол, към който се прилага списък с имената, постоянните адреси, ЕГН и подписите на участвалите в събранието граждани.


Поздрави,  

адв. Николина Митова  

тел. 0898 303092


